# **DECIZIA ETAPEI DE ÎNCADRARE**

## Nr. număr din 22.11.2018

....

Ca urmare a solicitării de emitere a acordului de mediu adresate de **Comuna Tomeşti**, cu sediul în Str. Principală, Nr. 682, Tomeşti , Judetul Harghita, ...., înregistrată la APM Harghita cu nr. 6235/21.08.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.11.2018, că proiectul „**Amenajare piață multifuncțională**” propus a fi amplasat în județul Harghita, comuna Tomești, sat Tomești, nr. 194 nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la 10 lit b;

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

 **Caracteristicile proiectului:**

* 1. Mărimea proiectului:

Amplasamentul proiectului are suprafața totală de 1499 mp, pe care se vor amenaja

* 172,5 mp de teren de joacă cu echipament de lemn,
* 816 mp de alei
* 194 mp de alee acces carosabil și parcări,
* 11 mp de pavaj de cauciuc
* 305,5 mp spatii verzi.

Varianta constructivă aleasă este:

* Structura propusă alei:
* Umplutura compactata in grosime de 15 cm dupa compactare
* Strat de fundare din balast - 25 cm grosime după compactare;
* Strat de pietris (sort 4-8) pilonat - 5 cm grosime;
* Pavaj din beton vibropresat, calitate superioară - 6 cm grosime;

Structură propusă parcări și alee de acces:

* Umplutura compactata in grosime de 15 cm dupa compactare
* Strat de fundare din balast - 25 cm grosime după compactare;
* Strat de piatră spartă – 10 cm grosime după compactare;
* Strat de pietris (sort 4-8) pilonat - 5 cm grosime;
* Pavaj din beton vibropresat, calitate superioară - 8 cm grosime;

Teren de joacă și de recreere propusă:

* Strat de fundație din balast – 25 cm grosime după compactare;
* Strat de nisip (sort 0-4) pinonat – 15 cm grosime;
* Pavaj din cauciuc tartan de 4 cm grosime;

Suprafețe verzi înierbate;

Paturi de flori arbuști amenajate cu strat geocompozit, pământ vegetal și scoarță de copac.

Vor fi amplasate următoarele dotări:

* Stâlpi din lemn sculptat pentru delimitare trafic – 13 buc;
* Bancă cu spătar – 14 buc;
* Bancă fără spătar - 7 buc;
* Balansoar – 2 buc;
* Aparat de fitness – 4 buc;
* Masă șah cu bănci – 1 buc;
* Coș de gunoi - 15 buc;
* Panou informativ – 2 buc;
* Gard de protecție din lemn de salcâm – 111 m;
* Leagăn dublu cu tobogan – 1 buc;
* Scenă exterioară – 1 buc;

b) Cumularea cu alte proiecte: *nu este cazul*.

c) Utilizarea resurselor naturale: Nisip, balast, pietriș

d) Producţia de deşeuri:

 - *în timpul construirii rezultă următoarele deșeuri:*

Deşeurile rezultate în urma executării lucrărilor de săpături, pregătirea suprafeţei, sunt pietrişul şi surplusul de pământ dislocat din şanţuri si din sistematizarea terenului.

Eliminarea/valorificarea tuturor categoriilor de deşeuri se va realiza prin societăți specializate, autorizate, pe bază de contract;

Deșeurile municipale amestecate provenite de la organizarea de şantier vor intra în circuitul de evacuare al gospodăriei comunale.

*e)* Emisii poluante, inclusiv zgomotul şi alte surse de disconfort:

 *-emisii în aer: - în timpul construirii*

- pulberi din activitatea de manipulare a materialelor de constructie, si din tranzitarea zonei de santier,

- gaze de ardere provenite din procese de combustie.

.*-zgomot:* Sursele de zgomot si vibratii sunt produse de actiunile propriu-zise de munca mecanizată.

Aceste activitati au un caracter discontinuu, fiind limitate in general numai pe perioada zilei. Zona de lucru este o zona centrala cu institutii si locuinte. Se vor respecta zilele de odihna legale si intervalul orelor de lucru permis in timpul zilei.

f) Riscul de accident, ţinându-se seama în special de substanţele şi de tehnologie utilizate: Nu vor fi utilizate substanțe periculoase.

**2**. **Localizarea proiectului**:

2.1. utilizarea existentă a terenului: folosința terenului: curți, construcții, conform Certificatului de Urbanism nr. 13/11.06.2018, emis de Primăria Tomești.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- nu este cazul,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la o distanţă de cca. 4,2 km faţă de limita siturilor Natura 2000 “Depresiunea și Munții Ciucului”, ROSPA 0034 și „Munții Ciucului” ROSCI 0323;*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

 În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:
	* aria geografică: redusă, o parte a intravilanului comunei Tomești.
	* numărul persoanelor afectate: prin realizarea proiectului nu vor fi persoane afectate negativ.
2. natura transfrontieră a impactului*: nu este cazul,*
3. mărimea şi complexitatea impactului:
	* în perioada realizării proiectului*: vor rezulta deşeuri, care vor fi gestionate conform pct. 1.d,*
	* în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*
	* în perioada încetării activităţii: *nu este cazul.*
4. probabilitatea impactului*: mică,*
5. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectului propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările și completările ulterioare – nu este situat în arie naturală protejată.

Proiectul propus nu necesită parcurgerea celorlalte etape ale procedurii de evaluare adecvată și nu se supune procedurii de evaluare adecvată.

**Condiţii de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare:

2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Lucrările se vor efectua numai în perimetrul aferent proiectului.

5**.** Nivelul de zgomot rezultat în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017 şi anume:

L ech = 75 dB(A) măsurat la limita spaţiului de joacă pentru copii

L ech= 85 dB(A) măsurat în interiorul spaţiului de joacă pentru copii

6. Respectarea Ordinului MS nr. 119 din 4 februarie 2014 pentru aprobarea Normelor de igienă și sănătate publică privind mediul de viață al populației, cu toate modificările și completările ulterioare;

7. Respectarea H G nr. 525 din 27 iunie 1996 pentru aprobarea Regulamentului general de urbanism cu toate modificările și completările ulterioare

8. Respectarea Legii nr. 24/2007 privind reglementarea și administrarea spațiilor verzi din zona urbană, cu toate modificările și completările ulterioare;

9. Conform art. 71 alin (1) din Ordonanţa de urgenţă a Guvernului nr. 195/2005 aprobată cu modificări prin Legea nr. 265/2006, cu modificările și completările ulterioare- Schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor acestora ori strămutarea lor este interzisă, indiferent de regimul juridic al acestora.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

 ing. LÁSZLÓ Anna

**ÎNTOCMIT,**

ing. ABOS Judit